El concert per València de Mikel Izal a Burjassot es trasllada al 21 de febrer, per malaltia de l’artista
2025-07-24

El concert solidari per València que Mikel Izal anava a oferir dissabte que ve 11 de gener, a l’Auditori de la Casa de Cultura de Burjassot, ha sigut posposat al divendres 21 de febrer. Així ho ha comunicat el propi artista en les últimes hores, explicant que el canvi de data es deu a una afecció aguda en la gola que li impedeix “cantar amb normalitat i, per tant, afrontar amb garanties l’exigència que suposa un concert”.

Les entrades adquirides per a la data inicial del concert seran vàlides per a la nova data. Les persones que, per algun motiu, no puguen acudir en la nova data (21 de febrer), han d’enviar un correu electrònic a ayuda@enterticket.es per a sol·licitar la devolució dels diners. El termini màxim per a realitzar aquesta sol·licitud serà el dimecres 22 de gener a les 23.59 h.

Tots els fons recaptats amb la venda d’entrades d’aquest concert solidari, iniciativa del mateix Mikel Izal, es destinaran de manera íntegra a la Fundació Horta Sud (@fundaciohortasud) per a ajudar en la mesura del possible a pal·liar els efectes de les inundacions patides a València.